

**Στο πλευρό της ΚΕΠΕ ο ΚΟΑ**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης εκπροσώπησε τον Οργανισμό στην παρουσίαση των υποστηρικτών της κυπριακής συμμετοχής στους Παραολυμπιακούς Αγώνες «Παρίσι 2024», που έγινε στη Λεμεσό τη Δευτέρα 19 Ιουνίου 2023.

Η Κυπριακή Εθνική Παραολυμπιακή Επιτροπή (ΚΕΠΕ) παρουσίασε τους υποστηρικτές στην παρουσία του Προέδρου της Δημοκρατίας Νίκου Χριστοδουλίδη, του Υπουργού Εξωτερικών Κωνσταντίνου Κόμπου και πλήθους αθλητικών παραγόντων.

Στην ομιλία του ο ΠτΔ ανέφερε ότι η Πολιτεία στέκεται χωρίς διακρίσεις δίπλα σε όλους τους αθλητές και αθλήτριες μέσω των Σχεδιασμών του ΚΟΑ, όπως είναι τα ειδικά σχεδιασμένα προγράμματα μαζικού αθλητισμού, οι ρυθμίσεις για συμπερίληψη στον σχεδιασμό υψηλής επίδοσης και το ειδικά διαμορφωμένο σκέλος του σχεδιασμού επαγγελματικής αποκατάστασης. Ανακοίνωσε δεν την πρόθεση της Κυβέρνησης για κατασκευή του πρώτου Παραολυμπιακού Αθλητικού Κέντρου στην Κύπρο.

Ο Ανδρέας Μιχαηλίδης έλαβε τιμητική πλακέτα από την ΚΕΠΕ ως αναγνώριση της διαχρονικής προσφοράς του Οργανισμού προς την Κυπριακή Εθνική Παραολυμπιακή Επιτροπή.